POGOJI IN MERILA

ZA IZBIRO IN VREDNOTENJE LETNEGA PROGRAMA ŠPORTA V OBČINI ANKARAN

IZVLEČEK ZA LETO 2025

IZHODIŠČNE DOLOČBE

S Pogoji in merili za sofinanciranje LPŠ v Občini Ankaran (v nadaljevanju: merila) se določa uresničevanje javnega interesa v športu. Sredstva se prijaviteljem razdelijo na osnovi izvedbe JR. Merila so sestavni del Odloka in obsegajo:

* pogoje za določitev upravičenih izvajalcev LPŠ,
* merila za vrednotenje programov in področij športa.

Z merili je uveljavljen točkovni model. Vsakemu izbranemu programu/področju športa se na osnovi meril izračuna skupna višina točk. Končna višina sofinanciranja programa/področja športa je zmnožek med številom dodeljenih točk in končno vrednostjo točke, pri čemer je končna vrednost točke količnik med z LPŠ določeno višino sredstev za program/področje in skupnim številom zbranih točk vseh ovrednotenih vlog posameznega programa/področja.

Merila se v času trajanja postopka JR ne smejo spreminjati.

ŠPORTNI PROGRAMI

Športni programi so najbolj prepoznaven del športa in praviloma predstavljajo organizirano in strokovno vodeno športno vadbo, ki je prilagojena različnim skupinam ljudi, njihovim sposobnostim, znanju, motivaciji in starosti (otroci, mladina, invalidi, odrasli, starejši).

Uporabljene kratice (oznake) v nadaljevanju predstavljajo naslednje športne programe:

* PRO: športna vzgoja otrok in mladine: prostočasni programi,
* PRI: športna vzgoja otrok: pripravljalni programi,
* USM: športna vzgoja otrok in mladine: programi usmerjenih v kakovostni in vrhunski šport,
* KŠ: programi kakovostnega športa,
* VŠ: programi vrhunskega šport,
* RE: programi športne rekreacije,
* ŠSTA: programi športa starejših.

SKUPNI POGOJI ZA IZBIRO

Pri vrednotenju športnih programov se upoštevajo naslednji splošni pogoji:

VKLJUČENOST UDELEŽENCEV:

* isti udeleženec se pri istem izvajalcu vrednoti le venem (1) športnem programu, (izjema: kategorizirani športniki po veljavnem seznamu OKS-ZŠZ),

ŠTEVILO VADEČIH/ŠTEVILO ŠPORTNIKOV/VELIKOST VADBENE SKUPINE (=*koeficient popolnosti skupine*):

* različne športne panoge in starostne skupine za izvedbo optimalne vadbe zahtevajo različno število vključenih.
* z merili je določena potrebna (priporočena) velikost posamezne vadbene skupine:
  + če v program ni vključena vsaj polovica potrebnega števila vključenih (50 %), se program ne prizna,
  + če je v programu manj udeležencev (med 50 in 100 %), se število točk proporcionalno zmanjša,
  + večje število udeležencev v programu ne vpliva na dodatno vrednotenje programa.

|  |  |  |  |  |
| --- | --- | --- | --- | --- |
| PREGLEDNICA A-1 | PROGRAMI PRO, RE, ŠSTA | | | |
| ŠTEVILO VKLJUČENIH V VADBENI SKUPINI | PRO: do 6 let | PRO: 7 do 19 let | RE | ŠSTA |
| velikost skupine/število vključenih | 10 | 12 | 12 | 10 |

|  |  |  |  |
| --- | --- | --- | --- |
| PREGLEDNICA A-2 | PROGRAMI PRI | | |
| ŠTEVILO VKLJUČENIH V VADBENI SKUPINI | PRI: U-7/8 | PRI: U-9/10 | PRI: U-11/12 |
| velikost skupine/število vključenih | 8 | 8 | 8 |

|  |  |  |  |
| --- | --- | --- | --- |
| PREGLEDNICA A-3 | PROGRAMI USM, KŠ | | |
| ŠTEVILO VKLJUČENIH V VADBENI SKUPINI | USM: U-12/15 | USM: U-16/20 | KŠ ČLANI/CE |
| IŠP/MI: velikost skupine/število vključenih | 6 | 6 | 4 |
| KŠP: velikost skupine/število vključenih | 12 | 12 | 12 |
| opomba: KŠP: kolektivne športne panoge; IŠP: individualne športne panoge; MI: miselne igre | | | |

V programih PRO, PRI, RE in ŠSTA se upoštevajo samo udeleženci z bivališčem v občini Ankaran, vendar le, če je v program vključena vsaj polovica potrebnega števila udeležencev.

V tekmovalnih programih (USM, KŠ, VŠ) se upoštevajo le športniki, ki so registrirani v skladu z ZŠpo-1 (podatki OKS-ZŠZ na dan objave JR).

KOMPETENTNOST STROKOVNIH DELAVCEV (= *korekcija strokovni kader*):

* športni programi zahtevajo različno angažiranost izobraženega/usposobljenega kadra, ki pa mora zadostiti pogojem ZŠpo-1 (odločba o vpisu v razvid strokovnih delavcev v športu):
  + stopnja 1: vodja ima ODLOČBO MGTŠ za delo v športu in vodi programe: PRO, RE in/ali ŠSTA.
  + stopnja 2: vodja ima ODLOČBO MGTŠ za delo v športu in vodi programe: PRI, USM.

V programih, ki se izvajajo brez usposobljenih/izobraženih strokovnih delavcev v športu, je korekcijski faktor = 0,000.

Če isti strokovni kader hkrati izvaja dva ali več programov istega izvajalca, se korekcijski faktor ustrezno zmanjša.

|  |  |  |
| --- | --- | --- |
| PREGLEDNICA B | STROKOVNI KADER | |
| STROKOVNI KADER | stopnja 1 | stopnja 2 |
| korekcijski faktor strokovni kader | 0,500 | 1,000 |

MATERIALNI STROŠKI IZVEDBE PROGRAMOV (*= korekcija materialni stroški*):

pri izvedbi športnih programov nastajajo tudi drugi stroški (oprema, sodniki, prevozi, …).

Korekcijski faktor za vrednotenje materialnih stroškov izvedbe športnih programov v letu 2025 znaša:

* stopnja 1: športni programi PRI,
* stopnja 2: športni programi USM, KŠ.

|  |  |  |
| --- | --- | --- |
| PREGLEDNICA C-1 | MATERIALNI STROŠKI | |
| MATERIALNI STROŠKI IZVEDBE PROGRAMA | stopnja 1 | stopnja 2 |
| korekcijski faktor materialni stroški | 0,500 | 1,000 |

* stopnja 3: dodatni športni programi kategoriziranih športnikov.

|  |  |  |  |  |
| --- | --- | --- | --- | --- |
| PREGLEDNICA C-2 | MATERIALNI STROŠKI | | | |
| MATERIALNI STROŠKI IZVEDBE PROGRAMA | 4. in 5. RAZRED | 3. RAZRED | 2. RAZRED | 1. RAZRED |
| razvrstitev PANOGE v razrede konkurenčnosti | 0,100 | 0,200 | 0,400 | 0,800 |
| pri razvrščanju v razrede konkurenčnosti se upošteva aktualni seznam OKS-ZŠZ (strokovni svet za VŠ) | | | | |

RAZVRSTITEV PANOG GLEDE NA RAZŠIRJENOST, KONKURENČNOST, USPEŠNOST IN POMEN ZA LOKALNO OKOLJE

tekmovalni programi (*= skupni korekcijski faktor vrednotenja*):

* tekmovalni šport se izvaja v različnih športih (disciplinah, panogah), izvajalci pa so rezultatsko različno uspešni. Merila izvajalce programov USM, KŠ, VŠ razvrščajo glede na:
  + RAZŠIRJENOST: število registriranih športnikov prijavitelja (aktualni seznam OKS-ZŠZ na dan objave JR),
  + KONKURENČNOST: razvrstitev športne panoge v razrede konkurenčnosti (aktualni podatki OKS-ZŠZ),
  + USPEŠNOST: ponderirano število kategoriziranih športnikov (aktualni podatki OKS-ZŠZ),
  + LOKALNI POMEN: tradicija neprekinjenega delovanja v letih (podatki AJPES).

|  |  |  |  |  |
| --- | --- | --- | --- | --- |
| PREGLEDNICA D | RAZVRŠČANJE PANOG | | | |
| RAZŠIRJENOST: registrirani športniki KLUB | do 10 | 11 do 25 | 26 do 50 | 51 in več |
| TOČKE ZA RAZVRŠČANJE | 5 | 10 | 15 | 25 |
| KONKURENČNOST: razvrstitev ŠPORTNE PANOGE | 4. in 5. razred | 3. razred | 2. razred | 1. razred |
| TOČKE ZA RAZVRŠČANJE | 5 | 10 | 15 | 25 |
| USPEŠNOST: kategorizirani športniki ponderirano | 1 do 3 točke | 4 do 6 točk | 7 do 10 točk | 11 točk in več |
| TOČKE ZA RAZVRŠČANJE | 5 | 10 | 15 | 25 |
| POMEN ZA OKOLJE: tradicija v letih | 1 do 5 let | 6 do 15 let | 16 do 30 let | 31 let in več |
| TOČKE ZA RAZVRŠČANJE | 5 | 10 | 15 | 25 |
| PONDERIRANO ŠTEVILO KATEGORIZIRANIH (seznam OKS-ZŠZ): MLR=DR=1; PR=MR=2; SR=3, OR=5. | | | | |
| pri razvrščanju v razrede konkurenčnosti se upošteva aktualni seznam OKS-ZŠZ (strokovni svet za VŠ) | | | | |

* izvajalci se glede na točkovanje po preglednici D razvrstijo v dve (2) kakovostni skupini:
  + 1. kakovostna skupina: korekcijski faktor = 1,500,
  + 2. kakovostna skupina: korekcijski faktor = 1,000.
* v 1. kakovostni skupini je uvrščen izvajalec z najvišjim številom zbranih točk.

ŠTEVILO PRIZNANIH VADBENIH SKUPIN NA IZVAJALCA:

* skupno število priznanih vadbenih skupin po športnih programih na izvajalca v letu 2025 znaša:
  + PRO: največ dva (2) programa v skupini do 6 let in največ dva programa v skupini 7 do 19 let,
  + PRI: skupaj največ pet (5) programov v starostnih skupinah: U-7/8 do U-12,
  + USM: skupaj največ pet (5) programov v starostnih skupinah: U-12/13 do U-18/20,
  + KŠ: največ en (1) program,
  + RE: največ po dva (2) programa v RE in ŠSTA.

PRIZNANI LETNI OBSEG VADBE:

* Izvajalci lahko ob prijavi na JR sami določijo letni obseg za vsak prijavljeni športni program; ki pa ne sme presegati z LPŠ/JR priznanega letnega obsega vadbe (iz preglednic 1 – 8).

MERILA ZA VREDNOTENJE ŠPORTNIH PROGRAMOV PRO IN PRI

PRO so programi, katerih glavni cilj je ljubiteljsko ukvarjanje s športom in koristno preživljanje prostega časa.

Programe PRO praviloma izvajajo (in prijavljajo) društva s pretežno rekreativno naravnanostjo.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| PRO: celoletni prostočasni programi | strokovni kader/skupina |

|  |  |  |
| --- | --- | --- |
| PREGLEDNICA ŠT. 1 | PROGRAMI PRO | |
| CELOLETNI PROSTOČASNI PROGRAMI | PRO: do 6 let | PRO: 7 do 19 let |
| število ur vadbe/tedensko | 1,5 | 2 |
| število tednov | 30 | 30 |
| TOČKE/STROKOVNI KADER/SKUPINA | 45 | 60 |

OPOMBA: 1 ura = 60 minut

PRI so programi, katerih osnovni cilj je spoznavanje specifične športne panoge (prednostno izbrani šport) in doseganje športnih dosežkov. Po ZŠpo-1 vključeni v starostne skupine 6 do 12 let praviloma ne morejo postati registrirani športniki, rezultati doseženi na tekmovanjih se večinoma ne upoštevajo. Programe PRI se priznajo prijaviteljem, ki imajo izdelano piramido tekmovalnih selekcij z vrhom v članski tekmovalni ekipi.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| PRI: celoletni pripravljalni programi | strokovni kader, materialni stroški/skupina |

|  |  |  |  |
| --- | --- | --- | --- |
| PREGLEDNICA ŠT. 2 | PROGRAMI PRI | | |
| CELOLETNI PROSTOČASNI PROGRAMI | PRI: U-7/8 | PRI: U-9/10 | PRI: U-11/12 |
| število ur vadbe/tedensko | 3 | 3 | 4 |
| število tednov | 30 | 40 | 40 |
| TOČKE/STROKOVNI KADER/SKUPINA | 90 | 120 | 160 |
| TOČKE/MATERIALNI STROŠKI/SKUPINA | 90 | 120 | 160 |

OPOMBA: 1 ura = 60 minut

MERILA ZA VREDNOTENJE ŠPORTNIH PROGRAMOV USM

Programi USM predstavljajo načrtovane športne aktivnosti z namenom nastopanja na uradnih tekmovanjih NPŠZ do naslova državnega prvaka. V programih USM se upoštevajo samo mladi športniki, ki so registrirani v skladu z ZŠpo-1 (aktualni seznam registriranih športnikov OKS-ZŠZ).

Mladi športniki lahko v skladu s Pogoji, pravili in kriteriji za registriranje in kategoriziranje športnikov v RS dosežejo status športnika mladinskega (MLR) ali perspektivnega razreda (PR). S tem se jim prizna program dodatne športne vadbe, ki se sofinancira pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| USM: celoletni tekmovalni programi | strokovni kader, materialni stroški/skupina |
| USM: programi kategoriziranih športnikov MLR, PR | materialni stroški/udeleženec |

|  |  |  |  |  |
| --- | --- | --- | --- | --- |
| PREGLEDNICA ŠT. 3 | PROGRAMI USM | | | |
| CELOLETNI TEKMOVALNI PROGRAMI | USM: U-12/13 | USM: U-14/15 | USM: U-16/17 | USM: U-18/20 |
| število ur vadbe/tedensko | 4,5 | 5 | 6 | 7 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 180 | 200 | 240 | 280 |
| TOČKE/MATERIALNI STROŠKI/SKUPINA | 180 | 200 | 240 | 280 |

OPOMBA: 1 ura = 60 minut

|  |  |  |
| --- | --- | --- |
| PREGLEDNICA ŠT. 4 | KATEGORIZIRANI | |
| PROGRAMI KATEGORIZIRANIH: MLR, PR | KATEGORIZACIJA MLR | KATEGORIZACIJA PR |
| velikost skupine/število vključenih | 1 | 1 |
| TOČKE/MATERIALNI STROŠKI/UDELEŽENEC | 40 | 80 |

MERILA ZA VREDNOTENJE ŠPORTNIH PROGRAMOV KŠ

Programi KŠ predstavljajo načrtovane športne aktivnosti z namenom nastopanja na uradnih tekmovanjih NPŠZ do naslova državnega prvaka. V programih KŠ se upoštevajo le športniki, ki so v članskih kategorijah registrirani v skladu z ZŠpo-1 (aktualni seznam registriranih športnikov OKS-ZŠZ).

Na JR prijavljeni programi KŠ se razvrstijo v dve (2) kakovostni skupini; razvrstitev pa je določena na podlagi razvrščanja športnih panog glede na konkurenčnost (preglednica D). Na podlagi razvrstitve je določen priznani letni obsega vadbe.

Športniki lahko v skladu s Pogoji, pravili in kriteriji za registriranje in kategoriziranje športnikov v RS dosežejo status športnika državnega razreda (DR). S tem se jim prizna program dodatne športne vadbe, ki se sofinancira pod pogojem, da je kategorizacija navedena v zadnji objavi OKS-ZŠZ pred objavo JR in je športnik član društva s sedežem v občini.

S sredstvi lokalne skupnosti se sofinancirajo:

|  |  |
| --- | --- |
| UPORABA OBJEKTA: | SOFINANCIRA SE: |
| KŠ: celoletni tekmovalni programi odraslih | materialni stroški/skupina |
| KŠ: dodatni programi kategoriziranih športnikov DR | materialni stroški/udeleženec |

|  |  |  |
| --- | --- | --- |
| PREGLEDNICA ŠT. 5 | PROGRAMI KŠ | |
| CELOLETNI TEKMOVALNI PROGRAMI | 2. skupina | 1. skupina |
| število ur vadbe/tedensko | 6 | 8 |
| število tednov | 40 | 40 |
| TOČKE/MATERIALNI STROŠKI/SKUPINA | 240 | 320 |

OPOMBA: 1 ura = 60 minut

|  |  |
| --- | --- |
| PREGLEDNICA ŠT. 6 | KATEG. |
| PROGRAMI KATEGORIZIRANIH: DR | KATEGORIZACIJA DR |
| velikost skupine/število vključenih | 1 |
| TOČKE/MATERIALNI STROŠKI/UDELEŽENEC | 40 |

MERILA ZA VREDNOTENJE PROGRAMOV VRHUNSKEGA ŠPORTA

Z vidika javnega interesa VŠ zajema programe priprav in tekmovanj športnikov, ki so v skladu s Pogoji, pravili in kriteriji za registriranje in kategoriziranje športnikov v RS pridobili naziv športnika olimpijskega (OR), svetovnega (SR) in/ali mednarodnega razreda (MR). Vrhunskim športnikom s statusom OR, SR, MR se priznajo dodatni programi športne vadbe, ki se sofinancirajo pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| VŠ: dodatni programi kategoriziranih športnikov MR, SR, OR | materialni stroški/udeleženec |

|  |  |  |  |
| --- | --- | --- | --- |
| PREGLEDNICA ŠT. 7 | VŠ: KATEGORIZIRANI | | |
| PROGRAMI KATEGORIZIRANIH: MR, SR, OR | KATEGORIZACIJA MR | KATEGORIZACIJA SR | KATEGORIZACIJA OR |
| število udeležencev programa | 1 | 1 | 1 |
| TOČKE/MATERIALNI STROŠKI/UDELEŽENEC | 80 | 120 | 160 |

MERILA ZA VREDNOTENJE PROGRAMOV ŠPORTNE REKREACIJE IN ŠPORTA STAREJŠIH

RE predstavlja smiselno nadaljevanje PRO in tekmovalnega športa in je zbir raznovrstnih športnih dejavnosti odraslih vseh starosti s ciljem aktivne in koristne izrabe prostega časa, ohranjanja zdravja in dobrega počutja. Kot tudi udeležbe na rekreativnih tekmovanjih.

ŠSTA je športno rekreativna dejavnost z udeleženci s praviloma starejšimi od 65. let. Za posameznika redna športna vadba predstavlja ohranjanje telesnega, duševnega in socialnega zdravja ter ohranjanja ustvarjalne življenjske energije.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | SOFINANCIRA SE: |
| RE: celoletni športno rekreativni programi odraslih | strokovni kader/skupina |
| ŠSTA: celoletni športno rekreativni programi starejših | strokovni kader/skupina |

|  |  |  |
| --- | --- | --- |
| PREGLEDNICA ŠT. 8 | PROGRAMI RE, ŠSTA | |
| CELOLETNI ŠPORTNOREKREATIVNI PROGRAMI | RE | ŠSTA |
| število ur vadbe/tedensko | 2 | 1,5 |
| število tednov | 30 | 30 |
| TOČKE/STROKOVNI KADER/SKUPINA | 60 | 45 |

OPOMBA: 1 ura = 60 minut

ŠPORTNI OBJEKTI IN POVRŠINE ZA ŠPORT V NARAVI

MERILA ZA SUBVENCIONIRANJE UPORABE IN SOFINANCIRANJE STROŠKOV OBRATOVANJA

Športni programi se izvajajo v/na različnih športnih objektih in površinah za šport, kjer nastajajo različni stroški.

Občina v/na športnih objektih in površinah, katerih lastnica je, izvajalcem LPŠ omogoča brezplačno uporabo do višine z JR priznanega letnega obsega ur vadbe za vsak priznani program. Občina hkrati tudi:

* subvencionira stroške uporabe športnih objektov izven meja občine, če v občini ni ustreznih objektov in/ali površin:

merilo velja samo za športne programe (USM, KŠ) največ do višine z JR priznanega letnega obsega vadbe. Prijavitelj mora ob prijavi na JR predloži dokumente, ki dokazujejo nastanek stroškov za uporabo objektov (kopije računov). Višina sofinanciranja je odvisna od kakovosti športnega dosežka

(*= korekcija materialni stroški uporaba objekta*):

* 1. skupina: rezultat ekipe v prvi tretjini vseh nastopajočih/lig = 1,000,
* 2. skupina: rezultat ekipe v drugi tretjini vseh nastopajočih/lig = 0,650,
* 3. skupina: rezultat ekipe v tretji tretjini vseh nastopajočih/lig = 0,300.
* sofinancira stroške obratovanja športnih objektov v občini, ki so v upravljanju izvajalcev LPŠ, v/na njih pa se izvajajo v JR priznani športni programi. Sofinancirajo se stroški obratovanja (električna energija in komunalne storitve).

Prijavitelj (upravljavec objekta) mora ob prijavi na JR predloži dokumente, ki dokazujejo nastanek obratovalnih stroškov (dokazilo o lastništvu/upravljanju, kopija računov). Višino sofinanciranja lahko Komisija ustrezno zniža, če gre za zasebni športni objekt, ali če prijavitelj ne dokaže, da se na objektu izvajajo z JR priznani športni programi.

Vrednotenje stroškov uporabe in/ali obratovanja se izvede po metodi/merilu: 10 € dokazanih stroškov = 1 točka.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI OBJEKTI | SOFINANCIRA SE: |
| subvencioniranje stroškov uporabe športnih objektih | materialni stroški/izvajalec |
| sofinanciranje stroškov obratovanja športnih objektov | materialni stroški/izvajalec |

|  |  |  |
| --- | --- | --- |
| PREGLEDNICA ŠT. 9 | ŠPORTNI OBJEKTI | |
| ŠPORTNI OBJEKTI IN POVRŠINE ZA ŠPORT | UPORABA | OBRATOVANJE |
| stroški uporabe športne dvorane | 10 | 10 |
| TOČKE/MATERIALNI STROŠKI/OBJEKT | 1 | 1 |

OPOMBA: 10,00 € dokazanih stroškov uporabe in/ali obratovanja = 1 točka.

RAZVOJNE DEJAVNOSTI V ŠPORTU

MERILA ZA USPOSABLJANJE IN IZPOPOLNJEVANJE STROKOVNIH DELAVCEV V ŠPORTU

Strokovno izobraženi/usposobljeni kadri so ključ razvoja in uspešnosti. Programe usposabljanja/izpopolnjevanja izvajajo NPŠZ po veljavnih programih, ki so verificirani pri strokovnem svetu RS za šport ali pri strokovnih organih NPŠZ.

V letu 2025 se vsakemu izvajalcu prizna največ toliko udeležencev izpopolnjevanja, kolikor bo imel priznanih popolnih vadbenih skupin, kjer se strokovni kader sofinancira Upoštevajo se vodniške in/ali trenerske licence, ki so bile pridobljene in/ali potrjene v letu 2024. Kot korektiv se upošteva cena (strošek) udeležbe v projektu.

S sredstvi lokalne skupnosti se sofinancirajo:

|  |  |
| --- | --- |
| RAZVOJNA DEJAVNOST: | SOFINANCIRA SE: |
| izpopolnjevanje strokovnih delavcev v športu | materialni stroški/udeleženec |

|  |  |
| --- | --- |
| PREGLEDNICA ŠT. 10 | RAZVOJ |
| RAZVOJNE DEJAVNOSTI | IZPOPOLNJEVANJE |
| število vključenih v projekt | 1 |
| TOČKE/MATERIALNI STROŠKI/UDELEŽENEC | 5 |

ORGANIZIRANOST V ŠPORTU

MERILA ZA VREDNOTENJE DELOVANJA DRUŠTEV

Športna društva so interesna in prostovoljna združenja občank in občanov, kjer le-ti v dobršni meri s prostovoljnim delom uveljavljajo svoje interese in so temelj slovenskega modela športa. Športna društva predstavljajo osnovo za obstoj in razvoj vseh pojavnih oblik športa, zato je v javnem interesu, da se z LPŠ/JR zagotovijo sredstva za njihovo delovanje

Pri vrednotenju delovanja športnih društev in njihovih zvez se upoštevajo naslednja MERILA:

* lokalni pomen I: tradicija neprekinjenega delovanja (podatki AJPES),
* število vadečih: število aktivnih članov društva (podatki izvajalca),
* število športnikov: število registriranih tekmovalcev izvajalca (podatki OKS-ZŠZ),
* lokalni pomen II: članstvo v občinski športni zvezi, ki ima status polnopravne članice OKS-ZŠZ (podatki OKS-ZŠZ).

Vsakemu prijavitelju s statusom športnega društva se pri prvih treh merilih prizna največ 100 točk.

Športnim društvom, ki v postopku JR nimajo priznanih celoletnih vadbenih skupin se sredstva za delovanje ovrednotijo z upoštevanjem korekcijskega faktorja = 0,500.

S sredstvi lokalne skupnosti se sofinancirajo:

|  |  |
| --- | --- |
| ORGANIZIRANOST V ŠPORTU: | MERILO: |
| delovanje športnih društev na lokalni ravni | materialni stroški/društvo |

|  |  |  |  |  |
| --- | --- | --- | --- | --- |
| PREGLEDNICA ŠT. 11 | ORGANIZIRANOST V ŠPORTU | | | |
| DELOVANJE ŠPORTNIH DRUŠTEV | TRADICIJA | ČLAANSTVO | REGISTRIRANI | ČLANSTVO: OŠZ |
| točke/leto ali točke/članstvo | 3 | 0 | 0 | 50 |
| točke/član ali točke/tekmovalec | 0 | 1 | 2 | 0 |
| TOČKE/MATERIALNI STROŠKI/DRUŠTVO | 100 | 100 | 100 | 50 |

Občinska športna zveza s pridobljenim polnopravnim članstvom v OKS-ZŠZ, je reprezentativni predstavnik organizirane civilne športne družbe, zato ji v postopku vrednotenja za vsakega aktivnega člana (društvo) pripada 50 točk.

ŠPORTNE PRIREDITVE POSEBNEGA POMENA IN DRUGE ŠPORTNE PRIREDITVE

MERILA ZA VREDNOTENJE VSEH ŠPORTNIH PRIREDITEV

Športne prireditve posebnega pomena predstavljajo odmevnejše športne prireditve, ki jih v sodelovanju z organizatorji s sedežem izven občine Ankaran soorganizira občinska športna zveza s pridobljenim polnopravnim članstvom v OKS-ZŠZ.

Športne prireditve posebnega pomena v 2025 so določene v besedilu JR.

Druge športne prireditve so tekmovanja na mednarodnem in državnem nivoju, množične športne prireditve ter športne prireditve lokalnega pomena, ki upoštevajo trajnostne kriterije in so usmerjene k povečanju števila športno dejavnega prebivalstva. Izvedba uradnih tekmovanj NPŠZ (državna prvenstva, ligaška, pokalna tekmovanja) ni predmet vrednotenja po teh merilih. Pri vrednotenju športnih prireditev se upoštevajo naslednja MERILA:

* množičnost: število aktivnih udeležencev (izhodiščno merilo),
* raven prireditve: odmevnost (korekcija 1),
* ustreznost vsebine: namen prireditve (korekcija 2),
* pomen za lokalno okolje: tradicija (korekcija 3).

Komisija za izvedbo JR bo v 2025 ovrednotila skupaj največ dvajset (20) športnih prireditev, od tega:

* pet prednostnih prireditev (navedene v LPŠ 2025) in
* največ petnajst (15) drugih športnih prireditev lokalnega pomena.

S sredstvi lokalne skupnosti (LPŠ) se sofinancirajo:

|  |  |
| --- | --- |
| ŠPORTNE PRIREDITVE: | SOFINANCIRA SE: |
| športne prireditve lokalnega, občinskega in regijskega pomena | materialni stroški/prireditev |

|  |  |  |  |  |
| --- | --- | --- | --- | --- |
| PREGLEDNICA ŠT. 12 | ŠPORTNE PRIREDITVE | | | |
| MNOŽIČNOST: število udeležencev | do 50 | 51 - 75 | 76 - 100 | 101+ |
| TOČKE/MATERIALNI STROŠKI/PRIREDITEV | 40 | 60 | 80 | 100 |

|  |  |  |  |  |
| --- | --- | --- | --- | --- |
| PREGLEDNICA ŠT. 13 | KOREKCIJA: PRIREDITVE | | | |
| RAVEN ŠPORTNE PRIREDITVE | lokalno | občinsko | regionalno | državno, mednarodno |
| KOREKCIJSKI FAKTOR | 0,600 | 0,700 | 0,800 | 1,000 |
| USTREZNOST VSEBINE: osnovni namen | netekmovalno | tekmovalno: VSI | tekmovalno: MLADI | tekmovalno: uradno DP |
| KOREKCIJSKI FAKTOR | 0,600 | 0,700 | 0,800 | 1,000 |
| POMEN ZA LOKALNO OKOLJE; tradicija | 0 - 3 let | 4 - 6 let | 7 - 9 let | 10 let in več |
| KOREKCIJSKI FAKTOR | 0,600 | 0,700 | 0,800 | 1,000 |